แบงก์ได้ฤกษ์ลุยธุรกิจทรัสต์ธปท.ยอมแล้ว
ธปท.เปิดทางธนาคารทำธุรกิจทรัสต์ได้ เพิ่มช่องทางบริหารเงิน รับลูกค้าได้กว้างขึ้น
30 ต.ค. 2565

ธปท.เปิดทางธนาคารทำธุรกิจทรัสต์ได้ เพิ่มช่องทางบริหารเงิน รับลูกค้าได้กว้างขึ้น 
นายเกริก วณิกกุล รองผู้ว่าการด้านเสถียรภาพสถาบันการเงิน ธนาคารแห่งประเทศไทย (ธปท.) กล่าวว่า ธปท.เปิดให้ธนาคารพาณิชย์ทำธุรกิจทรัสต์ (Trusts) หรือกองทุนลงทุนในทรัพย์สินได้ ตามการอนุมัติของคณะกรรมการกำกับหลักทรัพย์และตลาดหลักทรัพย์ (กลต.) เพื่อเป็นทางเลือกให้ธนาคารสามารถบริหารกองทุน รองรับลูกค้าได้กว้างขึ้น เพิ่มเติมจากการบริหาร หรือให้บริการผ่านกองทุนรวม และบริหารการให้รับฝากหลักทรัพย์ (คัสโตรเดียน) 
ทั้งนี้ การเปิดให้บริหารผ่านทรัสต์ได้ จะมีข้อดีทางภาษี และทำความเข้าใจกับนักลงทุนได้ดีขึ้น 
นายเกริก กล่าวต่อว่า การเปิดให้ทำทรัสต์ได้ ไม่ใช่เรื่องการเตรียมการรองรับเปิดเสรีทางการเงินที่อาจจะเร็วขึ้น แต่เป็นการเพิ่มช่องทางรองรับลูกค้าธนาคารมากกว่า เพราะทรัสต์เกี่ยวข้องการให้บริการทางการค้าด้วย ไม่ใช่เกี่ยวข้องกับการให้บริหารทางการเงินอย่างเดียว และการให้ธนาคารทำธุรกิจทรัสต์ได้ ไม่น่ามีผลให้ธนาคารนำ บริษัทหลักทรัพย์ (บล.) และบริษัทหลัก ทรัพย์จัดการกองทุนรวม (บลจ.) ในเครือ มาควบรวมกับทรัสต์ เพราะบทบาทต่างกัน
รองผู้ว่าการ ธปท. กล่าวอีกว่า การเปิดเสรีทางการเงินนั้น ธปท.ต้องประเมินว่าจะกระทบต่อเสถียร ภาพระบบการเงินของไทยหรือไม่ และเพิ่มการแข่งขันให้ลูกค้าหรือผู้บริโภคได้เพิ่มขึ้นหรือไม่ และเป็นธรรมกับผู้ให้บริการรายเดิมที่อยู่ในระบบปัจจุบันหรือไม่